pythainlp/thai-wiki-dataset-v3 huggingface dataset:
พระพรหมมุนี (บุญเรือง ปุญฺญโชโต)

พระพรหมมุนี นามเดิม บุญเรือง วรคามวิชัย ฉายา  ปุญฺญโชโต ปัจจุบันดำรงตำแหน่งที่ปรึกษาเจ้าคณะภาค 8 (ธรรมยุต) และเจ้าอาวาสวัดพระศรีมหาธาตุวรมหาวิหาร
== ประวัติ ==
พระพรหมมุนี (บุญเรือง ปุญฺญโชโต) เกิดเมื่อวันที่ 8 สิงหาคม พ.ศ. 2478 ณ บ้านโคกพระ ตำบลโคกพระ อำเภอกันทรวิชัย จังหวัดมหาสารคาม บรรพชาเป็นสามเณรเมื่อวันที่ 10 มิถุนายน พ.ศ. 2498 ณ วัดสว่างปอแดง อำเภอยางตลาด จังหวัดกาฬสินธุ์ โดยมีพระครูปฏิภาณธรรมคุณ วัดขวัญเมือง จังหวัดกาฬสินธุ์ เป็นพระอุปัชฌาย์ ต่อมาอุปสมบทเป็นภิกษุเมื่อวันที่ 26 มิถุนายน พ.ศ. 2498 ณ วัดพระศรีมหาธาตุวรมหาวิหาร โดยมีพระธรรมปิฎก (พิมพ์ ธมฺมธโร) เป็นพระอุปัชฌาย์
เจ้าคุณเป็นพระธรรมทูตรุ่นแรกที่เข้ารับการฝึกอบรมและออกไปเผยแผ่พระพุทธศาสนาในต่างประเทศหลายประเทศ เช่น ประเทศออสเตรเลีย สหรัฐอเมริกา อินโดนีเซีย ผู้มีส่วนสำคัญในการนำเอาพระพุทธศาสนาไปเผยแผ่จนกระทั่งสามารถตั้งมั่นในอินโดนีเซียในปัจจุบัน ปัจจุบันพระพรหมมุนี ยังเป็นกรรมการบริหารสถาบันฝึกอบรมพระธรรมทูตไปต่างประเทศ (ธรรมยุต) ซึ่งจะมีการฝึกอบรมทุกปีในช่วงเดือนมกราคมถึงมีนาคม เพื่อให้พระภิกษุมีความพร้อมก่อนจะออกเดินทางไปเผยแผ่พระพุทธศาสนาในต่างประเทศ ปัจจุบันพระธรรมทูตได้ผ่านการฝึกอบรมมาแล้ว 13 รุ่น
ด้านการปกครองคณะสงฆ์ ท่านได้รับแต่งตั้งให้เป็นผู้รักษาการเจ้าคณะภาค 8 (ธรรมยุต) ในวันที่ 10 กรกฎาคม พ.ศ. 2547 แทนพระธรรมโสภณ (โกศล สิรินฺธโร) ที่เกษียณอายุเนื่องจากอายุครบ 80 ปี ต่อมาในวันที่ 20 กันยายน พ.ศ. 2547 ท่านจึงได้รับแต่งตั้งให้ดำรงตำแหน่งเจ้าคณะภาค 8 จวบจนปัจจุบัน
== ตำแหน่งทางการปกครอง ==
พ.ศ. 2539 เป็นเจ้าอาวาสวัดพระศรีมหาธาตุวรมหาวิหาร
พ.ศ. 2547 - 2561 เป็นเจ้าคณะภาค 8 (ธรรมยุต)
พ.ศ. 2561 เป็นเจ้าคณะภาค 8 (ธรรมยุต)
พ.ศ. 2562 เป็นกรรมการมหาเถรสมาคม
== ลำดับสมณศักดิ์ ==
พ.ศ. 2510 ได้รับแต่งตั้งจากสมเด็จพระมหาวีรวงศ์ (พิมพ์ ธมฺมธโร) ให้ดำรงตำแหน่งฐานานุกรมที่ พระครูปลัดสัมพิพัฒนวิริยาจารย์ สุนทรธรรมปฏิภาณอรรถโกศล วิมลญาณนายก ธรรมยุตติกดิลกสถาวีรกิจการี
5 ธันวาคม พ.ศ. 2514 เป็นพระราชาคณะชั้นสามัญที่ พระสุวีรญาณ
5 ธันวาคม พ.ศ. 2535 เป็นพระราชาคณะชั้นราชที่ พระราชวิสุทธิมุนี ศรีวิเทศศาสนภาษิต ยติคณิสสร บวรสังฆาราม คามวาสี
5 ธันวาคม พ.ศ. 2543 เป็นพระราชาคณะชั้นเทพที่ พระเทพญาณกวี ศรีปริยัติวราลังการ ศาสนภารธุราทร ยติคณิสสร บวรสังฆาราม คามวาสี
5 ธันวาคม พ.ศ. 2550 เป็นพระราชาคณะชั้นธรรม ฝ่ายวิปัสสนาธุระ ที่ พระธรรมเจติยาจารย์ ศีลาจารวิมล โสภณวิเทศศาสนกิจ พิพิธธุราทร ยติคณิสสร บวรสังฆาราม คามวาสี
28 กรกฎาคม พ.ศ. 2562 สถาปนาขึ้นเป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมมุนี ศรีธรรมธรวรางกูร สุนทรศีลาจารวิมล โสภณวิเทศศาสนกิจ พิพิธภารธุราทร ธรรมยุตติกคณิสสร บวรสังฆาราม คามวาสี
== อ้างอิง ==
บุญเรือง
ภิกษุในสังกัดคณะสงฆ์ธรรมยุติกนิกาย
เจ้าคณะภาค 8 (ธรรมยุต)
เจ้าอาวาสวัดพระศรีมหาธาตุวรมหาวิหาร
เปรียญธรรม 4 ประโยค
ภิกษุจากจังหวัดมหาสารคาม
บุคคลจากอำเภอกันทรวิชัย
ปลาฉนากเขียว

ปลาฉนากเขียว (Green sawfish, Longcomb sawfish, Narrowsnout sawfish) ปลากระดูกอ่อนขนาดใหญ่ มีชื่อวิทยาศาสตร์ว่า Pristis zijsron ในวงศ์ปลาฉนาก (Pristidae) มีรูปร่างคล้ายปลาฉนากจะงอยปากกว้าง หรือ ปลาฉนากน้ำจืด (P. microdon) ที่อยู่ในสกุลเดียวกัน มีจะงอยปากที่ยาวเป็น 1/3 ของความยาวลำตัวและหาง มีซี่ฟันทั้งหมด 24-34 คู่ ครีบหลังอันแรกคู่หลังครีบอก ครีบหางท่อนบนมีขนาดใหญ่
== ลักษณะและการกระจายพันธุ์ ==

ขนาดโตเต็มที่ได้ 7.3 เมตร  พบกระจายพันธุ์บริเวณชายฝั่งมหาสมุทรอินเดีย, แอฟริกาตะวันออก, มหาสมุทรแปซิฟิคตอนใต้ ,ทะเลจีนใต้, ปาปัวนิวกินี และตอนเหนือและรัฐนิวเซาท์เวลส์ของประเทศออสเตรเลีย ในบริเวณน้ำขุ่นหรือดินเลน เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดสนิทได้ ลูกปลาวัยอ่อนซี่ฟันจะไม่แข็งเหมือนปลาวัยโต และจะแข็งขึ้นเรื่อย ๆ ตามวัย
==อ้างอิง==
==แหล่งข้อมูลอื่น==
รูปและข้อมูลปลาฉนากเขียว
ฉนากเขียว
ฉนากเขียว
ฉนากเขียว
ฉนากเขียวปลาที่พบในประเทศออสเตรเลีย
ลิลิมุ Kiss

ลิลิมุ Kiss  หรือ Lilim Kiss (ชื่อที่ใช้ในสหรัฐอเมริกา) เป็นการ์ตูนญี่ปุ่น เป็นผลงานของ มิซุกิ คาวาชิตะ ว่าด้วยเรื่องราวความรักระหว่างปีศาจสาว และมนุษย์  จัดพิมพ์ในประเทศไทย โดยมีลิขสิทธิ์ของสำนักพิมพ์เนชั่นกรุ๊ป. มีทั้งหมด 2 เล่มจบ
== ตัวละคร ==
=== ตัวละครหลัก ===
ลิลิมุ Lilim 
ปีศาจสาวแสนสวย หุ่นคัพเอฟ ที่อยู่ในขวดแก้วที่ทาคายะเจอ อาหารของเธอคือพลังชีวิตของมนุษย์..!!
ทาคายะ ไซคิ Takaya Saiki 
ชายหนุ่มสุดเท่ คมเข้ม หุ่นบึ้ก หัวดี(เป็นนร.หมายเลข 13 อยู่รร.ชายล้วนนิชิ) ไม่ค่อยมีใครกล้าเข้าใกล้ เพราะเข้าใจผิด นึกว่าเป็นคนเกเร แต่จริงๆแล้วเป็นโรคแพ้ผู้หญิง เลยเก๊กตลอด
=== ตัวละครรอง ===
โคจิม่า Kojima 
เป็นเพื่อนเรียนห้องเดียวกันกับไซคิ เชื่อในเรื่องไสยศาสตร์ และเวทมนตร์อย่างมาก
มิอุ ชิราอิ Miu Shirai 
เป็นไอดอลประจำโรงเรียนหญิงล้วนเซย์ชิน นิสัยหลงตัวเอง และต้องการเอาชนะสูง  หลงชอบไซคิ เพราะเคยช่วยเธอไว้
จั๊ปปี้ Chappy 
จั๊ปปี้ เป็นชื่อที่ มิอุตั้งให้ มีปู่เป็นคนฝรั่งเศส ย่าเป็นคนญี่ปุ่น แม่เป็นคนอังกฤษ โดยย่าของเค้าเป็นคนเฝ้าบ้านพักของมิอุ
มัตสึดะ Matsuda 
อยู่ชั้นเดียวกันกับไซคิ ชอบหาเรื่องไซคิ(แต่แพ้ตลอด)
=== ตัวละครอื่นๆ ===
พ่อทาคายะ
นิสัยออกจะหัวงู อยากจะมีลูกสาว
แม่ทาคายะ
เข้าใจผิดว่าทาคายะ ทำอะไรไม่ดีกับลิลิมุ(มาเห็นตอนลิลิมุกอดทาคายะอยู่) เลยบอกทาคายะว่าต้องรับผิดชอบ
ลิลิมุ รุ่นพี่ Sempai 
เป็นลิลิมุรุ่นพี่ มีผมยาวสีทอง หลงเข้ามาในเมือง เลยมาเจอกับลิลิมุจังเข้า
ปิ้วจัง Piyu-chan 
อดีตเป็นมังกรไวบาร์น ที่ถูกโคจิม่า เรียกออกมา แต่พอโดนผนึกไว้ในขวดแก้ว แล้วเปิดออกมากลายเป็นลูกบอลปีศาจตัวนุ่มๆ
ติดลิลิมุมาก เมื่อโกรธจะกลายเป็นลูกบอลเหล็ก ชอบกินของนุ่มๆ
โซมะ ยูคิฮิโกะ Souma Yukihiko 
เจ้าของขวดแก้ว และลิลิมุคนก่อน ตั้งใจจะมาเอาลิลิมุคืน
นีแกลส เปนต์เนอร์

นีแกลส เปนต์เนอร์ (Nicklas Bendtner; เกิด 16 มกราคม ค.ศ. 1988 ที่กรุงโคเปนเฮเกน) เป็นนักฟุตบอลชาวเดนมาร์ก เจ้าของฉายา "ลอร์ด"  เป็นนักฟุตบอลทีมชาติเดนมาร์ก และเป็นอดีตกองหน้าของอาร์เซนอล และว็อลฟส์บวร์ค ปัจจุบันเป็นผู้เล่นของนอตทิงแฮมฟอเรสต์ ในเดอะแชมเปียนชิป
ในฤดูกาล 2014–15 ทางอาร์เซนอลไม่ต่อสัญญาให้เปนต์เนอร์  และในที่สุดได้ย้ายไปสังกัดว็อลฟส์บวร์ค ในบุนเดิสลีกาของเยอรมนี โดยผ่านการเล่นให้กับอาร์เซนอลทั้งหมดทุกรายการ 108 นัด เป็นระยะเวลานาน 9 ปี
ในวันที่ 25 เมษายน ค.ศ. 2016 ว็อลฟส์บวร์คประกาศว่าได้ยกเลิกสัญญากับเปนต์เนอร์ที่จะหมดในเดือนมิถุนายน ค.ศ. 2017 พร้อมมีผลบังคับใช้ทันที หลังจากที่ทั้งสองฝ่ายได้ตกลงยกเลิกสัญญาเนื่องจากเปนต์เนอร์มีปัญหาด้านความประพฤติ โดยรวมเล่นให้กับว็อลฟส์บวร์คทั้งหมด 47 นัดยิงได้ 9 ประตู
ต่อมาในต้นเดือนกันยายน ปีเดียวกัน หลังจากไร้สังกัดมาหลายเดือน เปนต์เนอร์ก็ได้ย้ายมาสู่นอตทิงแฮมฟอเรสต์ ในระดับเดอะแชมเปียนชิป ของอังกฤษ เป็นระยะเวลา 2 ปี 
== อ้างอิง ==
== แหล่งข้อมูลอื่น ==
Nicklas Bendtner's official website 
Nicklas Bendtner's profile  Arsenal.com
Danish national team profile DBU.dk
PFA profile  Give Me Football
นักฟุตบอลชาวเดนมาร์ก
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลเบอร์มิงแฮมซิตี
ผู้เล่นสโมสรฟุตบอลซันเดอร์แลนด์
ผู้เล่นสโมสรฟุตบอลนอตทิงแฮมฟอเรสต์
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นในเซเรียอา
ผู้เล่นในบุนเดิสลีกา
ผู้เล่นในฟุตบอลชิงแชมป์แห่งชาติยุโรป 2012
บุคคลจากโคเปนเฮเกน
กองหน้าฟุตบอล
ผู้เล่นเฟาเอ็ฟเอ็ล ว็อลฟส์บวร์ค
ปลาฉนากฟันเล็ก

ปลาฉนากฟันเล็ก (Smalltooth sawfish) เป็นปลากระดูกอ่อนขนาดใหญ่ชนิดหนึ่ง มีชื่อวิทยาศาสตร์ว่า Pristis pectinata อยู่ในวงศ์ปลาฉนาก (Pristidae) มีรูปร่างเหมือนปลาฉนากทั่วไป มีจะงอยปากมีความยาวประมาณ 1/4 ของขนาดลำตัวและหาง มีรูปทรงที่แคบและยาวเมื่อเทียบกับฉนากชนิดอื่น ๆ  มีซี่ฟัน 21-34 คู่  ขนาดเมื่อโตเต็มที่ประมาณ 7.6 เมตร ขนาดเมื่อแรกเกิด 60 เซนติเมตร
พบกระจายพันธุ์อยู่กว้างขวาง ตั้งแต่บริเวณชายฝั่งของทวีปอเมริกาเหนือ ไปจนถึงทวีปอเมริกาใต้, ประเทศบราซิล, ทะเลเมดิเตอร์เรเนียน, มหาสมุทรอินเดีย, มหาสมุทรแปซิฟิก เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดได้ โดยมีรายงานพบที่ทะเลสาบขนาดใหญ่ที่สหรัฐอเมริกา
นอกจากนี้แล้วยังมีรายงานว่า ฉนากฟันเล็กมีพฤติกรรมก้าวร้าวใส่ปลาฉลามที่ร่วมตู้เดียวกัน ในพิพิธภัณฑ์สัตว์น้ำ
==อ้างอิง==
Pristis pectinata: Smalltooth Sawfish
==แหล่งข้อมูลอื่น==
รูปและข้อมูลปลาฉนากฟันเล็ก
วงศ์ปลาฉนาก
ฉนากฟันเล็ก
ฉนากฟันเล็ก
ฉนากฟันเล็ก
ฉนากฟันเล็ก
เอ็มมานูเอล เอบูเอ

เอ็มมานูเอล เอบูเอ (Emmanuel Eboué) เป็นนักฟุตบอลชาวโกตดิวัวร์  เกิดเมื่อวันที่ 4 มิถุนายน ค.ศ. 1983 ในเมืองอาบีจาน ประเทศโกตดิวัวร์ ปัจจุบันเล่นให้กับกาลาตาซาราย ในซูเปอร์ลีก ตุรกี ส่วนใหญ่แล้วจะเล่นในตำแหน่งกองหลังฝั่งขวา
==อ้างอิง==
==แหล่งข้อมูลอื่น==
นักฟุตบอลชาวโกตดิวัวร์
ผู้เล่นสโมสรฟุตบอลอาร์เซนอล
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นในพรีเมียร์ลีก
บุคคลจากอาบีจาน
เตลังคานาราษฎรสมิติ

เตลังคานาราษฎรสมิติ (तेलंगाना राष्ट्र समिति; Telangana Rashtra Samithi) เป็นพรรคการเมืองท้องถิ่นในรัฐอานธรประเทศ ทางภาคใต้ของอินเดีย จุดประสงค์หลักคือแบ่งแยกดินแดนเตลังคานาออกจากรัฐอันธรประเทศ จันทรเศขัร เรา เป็นสมาชิกพรรคเตลังคนะ เทเสม จนกระทั่งเขาออกจากพรรคและมาตั้งพรรคนี้เมื่อ พ.ศ. 2544 เตลังคานาราษฎรสมิติได้รับการต้อนรับอย่างดีโดยได้คะแนน 1 ใน 3 ของผู้มีสิทธิออกเสียงในซิลลา ปาริศาด ในเตลังคานาหลังจากก่อตั้งพรรคได้หกสิบวัน
ในการเลือกตั้ง พ.ศ. 2547 เตลังคานาราษฎรสมิติเป็นพันธมิตรกับพรรคคองเกรสและได้ 26 ที่นั่ง และได้รับเลือกตั้งในสภาระดับชาติ 5 ที่นั่ง ได้เข้าร่วมรัฐบาลทั้งในระดับชาติและในระดับรัฐ ในเดือนกันยายน พ.ศ. 2549 พรรคได้ถอนการสนับสนุนรัฐบาลกลางเนื่องจากรัฐบาลตัดสินใจไม่แบ่งแยกเตลังคานา
ขบวนการทางการเมืองในประเทศอินเดีย
ขบวนการแบ่งแยกดินแดน
พรรคการเมืองอินเดีย
ลิ้มเซียวเอ็ง

ลิ้มเฉียวเอ็ง (Lin Chaoying, 林朝英)  เป็นบูรพาจารย์ผู้ก่อตั้งสำนักสุสานโบราณ
เป็นจอมยุทธหญิงที่มีวรยุทธสูงส่งคนหนึ่ง  นับตามศักดิ์เป็นอาจารย์ยายของเซียวเหล่งนึ่งกับลี้มกโช้ว
ตอนที่เฮ้งเต็งเอี๊ยงปล่อยวางกับเรื่องภายนอกขังตัวอยู่แต่ในสุสานโบราณไม่ยอมออกมาพบผู้คน  จนกระทั่งลิ้มเฉียวเอ็งเป็นคนร้องด่าเฮ้งเต็งเอี้ยงอยู่หน้าสุสานโบราณเจ็ดวันเจ็ดคืน   เฮ้งเต็งเอี๊ยงจึงยอมออกมาและยอมท่องยุทธภพอีกครั้งโดยมีลิ้มเฉียวเอ็งติดตามไปด้วย  ทั้งสองช่วยเหลือคนดีกำจัดคนชั่ว  ต่อต้านศัตรูที่รุกรานประเทศด้วยกันจนเกิดเป็นความรัก  แต่เฮ้งเต็งเอี้ยงยึดมั่นในอุดมการณ์  หากบ้านเมืองยังไม่สงบสุขจะไม่คิดเรื่องส่วนตัวเด็ดขาด  ทำให้เฮ้งเต็งเอี้ยงไม่ยอมแต่งงานกับลิ้มเฉียวเอ็ง  ทำให้ลิ้มเฉียวเอ็งเกิดความคับแค้นในใจจึงท้าประลองกับเฮ้งเต็งเอี้ยงอยู่บ่อยครั้ง  แต่ก็ไม่สามารถเอาชนะเฮ้งเต็งเอี้ยงได้   นางจึงเปลี่ยนวิธีการประลองเป็นการเขียนอักษรบนแผ่นศิลา  และมีข้อพนันที่ว่าหากนางชนะเฮ้งเต็งเอี๊ยงต้องแต่งงานกับนางหรือไม่ก็บวชเป็นนักพรตอยู่บนเขาจงหนำ  การประลองครั้งนี้เฮ้งเต็งเอี้ยงเป็นผู้แพ้   แม้ว่าจะรู้ว่านางเอาชนะด้วยเล่ห์แต่ก็ไม่ถือโกรธ และเลือกที่จะบวขชเป็นนักพรตก่อตั้งสำนักช่วนจินในกาลต่อมา  และยกสุสานโบราณให้ลิ้มเฉียวเอ็ง
ลิ้มเฉียวเอ็งเก็บตัวอยู่ในสุสานโบราณคิดค้นยอดวรยุทธที่สามารถสยบวรยุทธของสำนักช่วนจิน  วรยุทธที่นางคิดค้นได้ล้วนพิศดารร้ายกาจ  เพียงแต่นางไม่ค่อยได้ออกสู่ยุทธภพวรยุทธของสุสานโบราณจึงไม่เป็นที่รู้จักนัก  แต่ก็ถือว่าวรยุทธของนางเหนือชั้นเทียบเท่าได้กับห้ายอดฝีมือ   ก่อนนางจะตายได้ถ่ายทอดวรยุทธทั้งหมดให้สาวใช้คนหนึ่ง  ซึ่งต่อมาสาวใช้คนนี้ก็รับศิษย์ไว้สองคนคือ  เซียวเหล่งนึ้งกับลี้มกโชว้
แม้ว่าลิ้มเฉียวเอ็งจะแค้นเคืองเฮ้งเต็งเอี้ยงขนาดไหน  แต่ในจิตใจส่วนลึกก็รักมากจนไม่อาจพรรณนา  และในวาระสุดท้ายของชีวิตเฮ้งเต็งเอี้ยงก็ได้มาคารวะศพของนางในสุสานโบราณ  และได้พบกับวรยุทธที่นางคิดค้นไว้ล้วนสยบวรยุทธของสำนักช่วนจินทั้งสิ้น  เฮ้งเต็งเอี้ยงจึงใช้เคล็ดวิชาจากคัมภีร์เก้าอิมจินเก็งส่วนหนึ่ง  มาคิดเป็นวิชาที่สามารถสยบวรยุทธที่ลิ้มเฉียวเอ็งคิดค้นขึ้นได้
มังกรหยก
ตัวละครในนิยายกำลังภายใน
Nhân vật trong Thần điêu hiệp lữ#Lâm Triều Anh
สันนิบาตอวามี

สันนิบาตอวามี (বাংলাদেশ আওয়ামী লীগ, Awami League) หรือสันนิบาตมุสลิมอวามี เป็นพรรคการเมืองในปากีสถานตะวันออก ที่ต่อมาคือบังกลาเทศ ก่อตั้งเมื่อเดือนมิถุนายน พ.ศ. 2492 โดย อุสวาน ซาอิด ซุห์ราวาร์ดี พรรคนี้มีบทบาทมากในปากีสถานตะวันออก แต่มีบทบาทน้อยในปากีสถานตะวันตก ผู้ที่มีบทบาทในพรรคได้แก่ ชีค มูจิบูร์ เราะห์มาน ที่เป็นหัวหน้าพรรคเมื่อ พ.ศ. 2506 และเมาลาบา อับดุล อามิด ข่าน บาชานี ซึ่งแยกตัวออกจากพรรคเมื่อ พ.ศ. 2500
แผนทางเศรษฐกิจของพรรคเป็นแบบกลาง ไม่เอียงซ้ายหรือขวา เมื่อชีค มูจิบูร์ เราะห์มานขึ้นมาเป็นผู้นำพรรค เขาได้ประกาศนโยบายที่จะทำให้ปากีสถานตะวันตกและตะวันออกมีความเป็นอิสระและปกครองตนเองในระดับหนึ่ง นโยบายนี้เป็นที่พอใจในปากีสถานตะวันออก และทำให้สันนิบาตอวามีชนะการเลือกตั้งใน พ.ศ. 2513
อย่างไรก็ตาม สันนิบาตอวามีถูกกีดกันไม่ให้จัดตั้งรัฐบาลปกครองปากีสถาน ประธานาธิบดีปากีสถานในขณะนั้นสั่งเลื่อนการเปิดประชุมสภาแห่งชาติโดยไม่มีกำหนด เมื่อถูกกีดกัน สันนิบาตอวามีจึงนำชาวปากีสถานตะวันออกออกมาประท้วงแบ่งแยกประเทศ รัฐบาลปากีสถานส่งกองทหารมาปราบปรามจนลุกลามกลายเป็นสงครามกลางเมือง ผู้คนจำนวนมากเสียชีวิต และมีไม่น้อยที่ลี้ภัยเข้าไปในอินเดีย
อินเดียได้ใช้ปัญหาผู้ลี้ภัยเป็นข้ออ้างในการเข้าแทรกแซงโดยส่งกองทหารเข้าช่วยปากีสถานตะวันออก สงครามสิ้นสุดเมื่อ 16 ธันวาคม พ.ศ. 2514 โดยปากีสถานยอมให้บังกลาเทศเป็นประเทศเอกราช
เมื่อบังกลาเทศได้รับเอกราช ชีค มูจิบูร์ เราะห์มานได้เป็นนายกรัฐมนตรี โดยวางนโยบายเน้นประชาธิปไตย แยกศาสนาออกจากการเมือง แต่ก็พบกับปัญหาฉ้อราษฎร์บังหลวง และการบริหารแบบเผด็จการ จนกระทั่ง เราะห์มาน ถูกลอบสังหารเมื่อ พ.ศ. 2518 หลังจากนั้น สันนิบาตอวามีไม่เคยได้จัดตั้งรัฐบาลอีกเลย
== อ้างอิง ==
สารานุกรมประวัติศาสตร์สากลสมัยใหม่:เอเชีย เล่ม 1 อักษร A-B กทม. ราชบัณฑิตยสถาน. 2547
== แหล่งข้อมูลอื่น ==
Awami League web site 
ขบวนการทางการเมืองในประเทศบังกลาเทศ
ปากีสถานตะวันออก
อาบีจาน

อาบีจาน หรือ อาบิดจาน (อังกฤษและAbidjan, ; อักษรอึนโก: ߊߓߌߖߊ߲߬) เป็นเมืองใหญ่สุดและเมืองหลวงทางเศรษฐกิจของประเทศโกตดิวัวร์ จากสำมะโน ค.ศ. 2021 อาบีจานมีประชากร 6.3 ล้านคน เทียบเท่ากับประชากรร้อยละ 21.5 จากประชากรทั้งหมด ทำให้เป็นเมืองที่มีประชากรมากเป็นอันดับ 6 ของทวีปแอฟริกา เป็นรองเพียงเลกอส, ไคโร, กินชาซา, ดาร์-เอส-ซาลาม และโจฮันเนสเบิร์ก
นครนี้ขยายตัวอย่างรวดเร็วหลังสร้างท่าเทียบเรือใหม่ใน ค.ศ. 1931 จากนั้นจึงกลายเป็นเมืองหลวงของโกตดิวัวร์สมัยอาณานิคฝรั่งเศสใน ค.ศ. 1933 หลังเป็นเอกราชจากฝรั่งเศสใน ค.ศ. 1960 อาบีจานยังคงเป็นเมืองหลวงของประเทศ จนกระทั่งใน ค.ศ. 1983 เมื่อนครยามูซูโกรได้รับสถานะเมืองหลวงทางการเมืองอย่างเป็นทางการของโกตดิวัวร์
อย่างไรก็ตาม อาบีจานได้รับสถานะ "เมืองหลวงทางเศรษฐกิจ" ของประเทศ เนื่องจากเป็นเมืองใหญ่สุดของประเทศ และเป็นศูนย์กลางของกิจกรรมทางเศรษฐกิจ
== อ้างอิง ==
== แหล่งข้อมูลอื่น ==
Site officiel du District d'Abidjan (archived 17 February 2007)
TEDxAbidjan, The Premier Intellectual Gathering of Côte d'Ivoire – Le Principal Forum Intellectuel qui réunit les esprits les plus brillants sous licence de TED (archived 14 October 2010)
เมืองในประเทศโกตดิวัวร์
เมืองหลวงเก่า
โยฮัน จูรู

โยฮัน ดานอน จูรู-กบาเจเร (Johan Danon Djourou-Gbadjere) เป็นนักฟุตบอลชาวสวิสเชื้อสายโกตดิวัวร์ (ไอวอรีโคสต์) เกิดเมื่อวันที่ 18 มกราคม ค.ศ. 1987 ในเมืองอาบีจานในโกตดิวัวร์ เคยเล่นเป็นกองกลางตัวรับที่สโมสรเอตวลการูฌ (Étoile Carouge) สโมสรเก่าก่อนที่จะมาเล่นในตำแหน่งกองหลังตรงกลางเมื่อย้ายมายังอาร์เซนอล บางครั้งมักจะได้ลงเล่นในตำแหน่งฟูลแบ็คอยู่บ่อย ๆ และเคยไปเล่นให้กับเบอร์มิงแฮมซิตีด้วยสัญญายืมตัวโดยเล่นในตำแหน่งกองหลังตรงกลาง
== อ้างอิง ==
นักฟุตบอลชาวสวิส
นักฟุตบอลชาวโกตดิวัวร์
ผู้เล่นสโมสรฟุตบอลอาร์เซนอล
ผู้เล่นในพรีเมียร์ลีก
บุคคลจากอาบีจาน
ผู้เล่นในฟุตบอลโลก 2014
ผู้เล่นฮัมบัวร์เกอร์ เอ็สเฟา
ผู้เล่นในบุนเดิสลีกา
ผู้เล่นในฟุตบอลโลก 2018
ชาวสวิสเชื้อสายโกตดิวัวร์
สโมสรฟุตบอลเบอร์มิงแฮมซิตี

สโมสรฟุตบอลเบอร์มิงแฮมซิตี เป็นสโมสรฟุตบอลอาชีพในอังกฤษ ตั้งอยู่ที่เมืองเบอร์มิงแฮม ก่อตั้งขึ้นในปี ค.ศ. 1875 ในชื่อ สมอลล์ ฮีท อัลลิอานซ์ (Small Heath Alliance) ต่อมาเปลี่ยนชื่อเป็น สมอลล์ ฮีต ในปี ค.ศ. 1888 ได้เปลี่ยนเป็นสโมสรฟุตบอลเบอร์มิงแฮมในปี ค.ศ. 1905 และสุดท้ายก็เปลี่ยนมาเป็น สโมสรฟุตบอลเบอร์มิงแฮมซิตี ในปี ค.ศ. 1943 ปัจจุบันเล่นอยู่ในฟุตบอลลีกแชมเปียนชิปของฟุตบอลอังกฤษ
== ประวัติสโมสร ==
=== 2023–ปัจจุบัน ===
หลังจากความพยายามในการเทคโอเวอร์สโมสร 2 ครั้งล้มเหลว บริษัทเชลบี บริษัทในเครือของ Knighthead Capital Management ในสหรัฐอเมริกา นำโดยทอม วากเนอร์ ผู้ร่วมก่อตั้งบริษัท ได้ซื้อหุ้นที่มีอำนาจควบคุมสโมสรและเป็นเจ้าของสโมสรโดยสมบูรณ์ในวันพฤหัสบดีที่ 13 กรกฎาคม 2023 แกร์รี คุก อดีตประธานเจ้าหน้าที่บริหารของแมนเชสเตอร์ซิตี ได้รับการแต่งตั้งให้ดำรงตำแหน่งดังกล่าว และสโมสรได้รับการประชาสัมพันธ์อย่างมากจากการมาถึงของผู้ชนะซูเปอร์โบวล์ 7 สมัย ทอม เบรดี ในฐานะเจ้าของหุ้นส่วนน้อยและประธานคณะกรรมการที่ปรึกษาของสโมสร
== ผู้เล่น ==
 (กัปตันทีม)
 (ยืมตัวจาก วูล์ฟแฮมป์ตันฯ)
 (ยืมตัวจาก เชลซี)
 
 (ยืมตัวจาก วูล์ฟแฮมป์ตันฯ)
== อดีตผู้เล่น 50 คน ที่โด่งดัง ==
=== Current staff ===
a  Number of international caps won while at the club sourced to Matthews, Complete Record, except where otherwise noted.
b  Football Alliance appearances and goals sourced to Matthews, Complete Record.Football League appearances and goals for players whose career ended before the Second World War sourced to Joyce, Football League Players' Records. This list excludes games played in the abandoned 1939–40 season, which are counted by Joyce.League appearances and goals for post-war players sourced to Soccerbase, where the player's career continued into their coverage (generally, the 1996–97 season), otherwise from Matthews, Complete Record.
c  Other appearances and goals for post-war players sourced to Soccerbase, where the player's career continued into their coverage (generally, the 1996–97 season), otherwise from Matthews, Complete Record.
== เกียรติประวัติ ==
เกียรติประวัติที่สโมสรได้รับ:
Second Division / Division One / The Championship (level 2)
ชนะเลิศ: 1892–93, 1920–21, 1947–48, 1954–55
รองชนะเลิศ: 1893–94, 1900–01, 1902–03, 1971–72, 1984–85, 2006–07, 2008–09
Play-off winners: 2001–02
Third Division / Division Two / League One (level 3)
ชนะเลิศ: 1994–95
รองชนะเลิศ: 1991–92
FA Cup
รองชนะเลิศ: 1931, 1956
League Cup
ชนะเลิศ: 1963, 2011
รองชนะเลิศ: 2001
Inter-Cities Fairs Cup
รองชนะเลิศ: 1960, 1961
Associate Members Cup / Football League Trophy
ชนะเลิศ: 1991, 1995
Birmingham Senior Cup
ชนะเลิศ: 1905
== อ้างอิง ==
== แหล่งข้อมูลอื่น ==
บ
บ
บ
บ
บ
บ
อินซัมสมอลเวย์

"อินซัมสมอลเวย์" (In Some Small Way) คือซิงเกิลที่ 4 และซิงเกิลวิทยุสุดท้ายจากอัลบั้มมิราเคิล ของเซลีน ดิออน เผยแพร่เมื่อวันที่ 7 มีนาคม พ.ศ. 2548 ในสหรัฐอเมริกาและแคนาดา
"อินซัมสมอลเวย์" ประพันธ์โดยริชาร์ด เพจ ผู้ประพันธ์เพลง "สลีปไทต์" ในอัลบั้มนี้
เซลีนแสดงเพลง "อินซัมสมอลเวย์" ในการแสดง อะนิวเดย์... ระหว่างเดือนธันวาคม พ.ศ. 2547 และเดือนมกราคม พ.ศ. 2548 ซึ่งร้องคู่กับนักร้องแบ็กอัพเสียงของเธอ Barnev Valsaint และแสดงเพลงนี้ในรายการ เดอะทูไนต์โชว์วิธเจย์ลีโน ( The Tonight Show with Jay Leno) ในเดือนธันวาคม พ.ศ. 2547 พร้อมกับ  Valsaint และคณะประสานเสียง นอกจานี้การแสดงเพลงนี้ในมหรสพชุด อะนิวเดย์... ยังจัดขึ้นเพื่อหาเงินสมทบช่วยผู้ประสบภัยจากเหตุการณ์แผ่นดินไหวในมหาสมุทรอินเดีย พ.ศ. 2547
ไม่มีมิวสิกวิดีโอ สำหรับเพลงนี้
"อินซัมสมอลเวย์" ขึ้นชาร์ตอันดับสูงสุดที่ 9 ในชาร์ตควิเบกแอร์เพล และยังเป็นที่นิยมในชาร์ตเพลงร่วมสมัย อันดับสูงสุดที่ 14 ในแคนาดา และ 28 ใน สหรัฐอเมริกา
== รูปแบบและรายชื่อเพลง ==
ซิงเกิลซีดี 1 เพลง (สหรัฐอเมริกา)
"อินซัมสมอลเวย์" (ฉบับวิทยุ) – 5:06
== ชาร์ต ==
{|class="wikitable"
!align="left"|ชาร์ต (พ.ศ 2548)
!align="center"|อันดับสูงสุด
|-
| align = "left"|Canadian Adult Contemporary Chart
| align = "center"|14
|-
| align = "left"|Quebec Airplay Chart
| align = "center"|9
|-
| align = "left"|U.S. Billboard Hot Adult Contemporary Tracks
| align = "center"|28
|}
== อ้างอิง ==
เซลีน ดิออน - เว็บไซต์อย่างเป็นทางการ
เซลีน ดิออน - ประวัติชาร์ต 
ซิงเกิลในปี พ.ศ. 2548
เพลงของเซลีน ดิออน
วูกัช ฟาเบียญสกี

วูกัช ฟาเบียญสกี (Łukasz Marek Fabiański; เกิดวันที่ 18 เมษายน ค.ศ. 1985) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ด และทีมชาติโปแลนด์
==อ้างอิง==
==แหล่งข้อมูลอื่น==
Profile  at swanseacity.com
Premier League profile
นักฟุตบอลชาวโปแลนด์
นักฟุตบอลทีมชาติโปแลนด์
ผู้รักษาประตูฟุตบอล
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลเวสต์แฮมยูไนเต็ด
ผู้เล่นในพรีเมียร์ลีก
ผู้เล่นในฟุตบอลโลก 2006
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
บุคคลจากจังหวัดลูบุช
อาร์ม็อง ทราออเร

อาร์ม็อง ทราออเร (Armand Traoré) เป็นนักฟุตบอลชาวฝรั่งเศสเชื้อสายเซเนกัล เกิดเมื่อวันที่ 8 ตุลาคม ค.ศ. 1989 ในกรุงปารีส ประเทศฝรั่งเศส ปัจจุบันเล่นให้กับสโมสรฟุตบอลควีนส์พาร์กเรนเจอส์ในพรีเมียร์ลีก อังกฤษ ในตำแหน่งแบ็กซ้าย
นักฟุตบอลชาวฝรั่งเศส
ผู้เล่นในพรีเมียร์ลีก
ผู้เล่นในเซเรียอา
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลพอร์ตสมัท
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลนอตทิงแฮมฟอเรสต์
ผู้เล่นสโมสรฟุตบอลคาร์ดิฟฟ์ซิตี
นักกีฬาจากปารีส
ปีกฟุตบอล
เฌอลุยดีเร

เฌอลุยดีเร (Je lui dirai, "ฉันจะบอกเขา") เป็นซิงเกิลจากอัลบั้ม มิราเคิล ลำดับที่ 3 เผยแพร่ทางวิทยุเมื่อวันที่ 11 ตุลาคม พ.ศ. 2547 ในฝรั่งเศส และเบลเยียม ประพันธ์โดยฌ็อง-ฌัก โกลด์แมน อำนวยการสร้างโดย Erick Benzi เพลงนี้เคยบรรจุในอัลบั้มอูว์นฟีย์เอกัทร์ติป เมื่อปี พ.ศ. 2546 มิวสิกวิดีโออำนวยการสร้างโดย Scott Floyd Lochmus เผยแพร่เมื่อวันที่ 25 ตุลาคม พ.ศ. 2547 ซึ่งเป็นการแสดงถึงขั้นตอนการถ่ายทำหนังสือภาพ ปาฎิหารย์: หนังสือเฉลิมฉลองชีวิตใหม่
ในวันที่ 1 ตุลาคม พ.ศ. 2546 เซลีนบันทึกภาพรายการพิเศษอูว์นฟีย์เอกัทร์ติป ที่โรงแรมซีซาส์พาเลส ในลาสเวกัส
เฌอลุยดีเรติดอันดับสูงสุดที่ 11 ในชาร์ต Belgian Wallonie Airplay
== รูปแบบและรายชื่อเพลง ==
ซิงเกิลวิทยุ 1 เพลง (ประเทศฝรั่งเศส)
"เฌอลุยดีเร" – 3:57
== ชาร์ต ==
{|class="wikitable"
!align="left"|ชาร์ต (พ.ศ. 2547)
!align="center"|อันดับสูงสุด
|-
|align="left"|Belgian Wallonie Airplay Chart
|align="center"|22
|}
== อ้างอิง ==
เซลีน ดิออน - ประวัติชาร์ต 
== แหล่งข้อมูลอื่น ==
เว็บไซต์อย่างเป็นทางการ
ซิงเกิลในปี พ.ศ. 2547
เพลงของเซลีน ดิออน
น็องซี

น็องซี (Nancy, ; Nanzig) เป็นเมืองและเทศบาลในแคว้นลอแรน ประเทศฝรั่งเศส น็องซีเป็นเมืองหลักของจังหวัดเมอร์เตมอแซล โดยเคยเป็นเมืองหลวงของดัชชีลอแรนก่อนถูกผนวกเข้ากับฝรั่งเศสในสมัยพระเจ้าหลุยส์ที่ 15 ใน ค.ศ. 1766 และแทนที่ด้วยมณฑล โดยที่น็องซียังคงเป็นเมืองหลัก หลังก้าวขึ้นสู่ความโดดเด่นในยุคเรืองปัญญา ทำให้เมืองนี้มีชื่อเล่นว่า "เมืองหลวงของฝรั่งเศสตะวันออก" ในช่วงคริสต์ศตวรรษที่ 19 เขตปริมณฑลน็องซีมีประชากร 511,257 คนในสำมะโน ค.ศ. 2018 ทำให้เป็นเขตเมืองที่มีประชากรมากเป็นอันดับที่ 16 ของประเทศ และเป็นอันดับแรกในแคว้นลอแรน ส่วนประชากรในเขตนครน็องซีอยู่ที่ 104,885 คน
==ประชากร==
==อ้างอิง==
== แหล่งข้อมูลอื่น ==
เว็บไซต์สภานคร   
เว็บไซต์การท่องเที่ยว
เมืองในจังหวัดเมอร์เตมอแซล
เมืองหลักในประเทศฝรั่งเศส
แหล่งมรดกโลกในประเทศฝรั่งเศส
นครในประเทศฝรั่งเศส
ดัชชีลอแรน
เฮนรี นอร์ริส

เฮนรี นอร์ริส (Henry Norris) เป็นนักธุรกิจชาวอังกฤษ ร่ำรวยมาด้วยการเป็นนักพัฒนาที่ดินในตะวันออกเฉียงใต้ของกรุงลอนดอน เป็นคนที่ค่อนข้างเผด็จการ รูปร่างผอมและไว้หนวด เขายินดีรับคำติชมและคำติเตียน เป็นคนที่มีอิทธิพลสูง โน้มน้าวจิตใจคนเก่ง ได้รับพระราชทานยศในปี 1917 เป็นนายกเทศมนตรีของฟูแลมนาน 7 ปี ถือได้ว่าเป็นผู้หนึ่งที่มีอิทธิพลสูงต่อฟุตบอลลีกสนิทกับสมาชิกของลีกและคณะกรรมการด้านจัดการ โดยเฉพาะประธานลีก “จอห์น แม็คเคนน่า” เมื่อใดที่เขาเสนอเรื่องราวต่าง ๆ มักได้รับการยอมรับเสมอ
นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีมวูลิช อาร์เซนอล และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา
นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร'วูลิช อาร์เซนอลในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
บุคคลที่เกิดในปี พ.ศ. 2408
นักธุรกิจชาวอังกฤษ
กรรมการและประธานสโมสรฟุตบอลฟูลัม
น้ำตกสุนันทา

น้ำตกสุนันทา เป็นน้ำตกขนาดเล็กที่ อุทยานแห่งชาติเขานัน บริเวณอำเภอท่าศาลา จังหวัดนครศรีธรรมราช ห่างจากอำเภอท่าศาลา 30 กม. ครอบคลุมพื้นที่ของอำเภอท่าศาลา อำเภอสิชล และกิ่งอำเภอนบพิตำ นอกจากนี้อุทยานฯ ยังมีอาณาเขตที่ครอบคลุม เขาป่าสงวนแห่งชาติป่าเขานัน และเขตป่าสงวนแห่งชาติป่ากรุงชิงบางส่วน อุทยานฯ แห่งนี้มีเนื้อที่ประมาณ 436 ตรกม. ลักษณะเป็นเทือกเขาสูงสลับซับซ้อน เป็นแนวติดต่อมาจากอุทยานแห่งชาติเขาหลวง เป็นป่าต้นน้ำของคลองหลายสาย การเดินทางจากตัวเมืองใช้เส้นทางหลวงหมายเลข 401 จนข้ามคลองกลายผ่านบ้านสระแก้ว อำเภอท่าศาลา หลักกม.ที่ 110 แล้วเลี้ยวซ้ายเข้าบ้านปากเจา เข้าสู่ที่ทำการอุทยานฯ อีก 15 กม.
น้ำตกสุนันทา เป็นน้ำตกขนาดเล็กที่มีความงดงามตามธรรมชาติ สายน้ำไหลจากหน้าผาชันลงสู่แอ่งน้ำเบื้องล่างและไหลลงสู่ลำคลองกลาย ลำน้ำสายสำคัญในเขตอำเภอท่าศาลา สามารถจัดกิจกรรมล่องแพตามลำน้ำได้ในช่วงฤดูน้ำหลาก
สุนันทา
อำเภอท่าศาลา
สถานที่ที่ตั้งชื่อตามนามของบุคคลสำคัญของไทย